Ado Tõllasepp

Ado Tõllasepp (kasutusel ka Aadu Tõllasepphttps://muuseum.viljandimaa.ee/aastaraamat/sarapuu.pdf Linda Sarapuu - Hans Leoke – raamatukaupmees ja kirjastaja (lk 188); 9. juuli 1869 Viljandimaa, Vana-Võidu vald, Kangilaski – 28. september 1943 Austria, Viin) oli Viljandi raamatukaupmees ning majandus- ja seltskonnategelane.

Alghariduse omandas Vana-Võidu valla- ja Viljandi kihelkonnakoolis, hiljem täiendas end eratundides. Õppis Tartus dr. Hermanni juures raamatu- ja kirjastusäri. 1889. aastal asutas Viljandisse esimese eesti raamatukaupluse H. J. Leokese nime all, Veski ja Harjutuse (nüüd Jakobsoni ja Koidu) tänava nurgale Hentsoni majjaSakala 7. jaanuar 2006 - Kolm kanget Adot Viljandis sada aastat tagasi. Tegutsemise algaastail töötas ta koos Hans Leokesega, kes oli tema õemees, hiljem läksid nende teed lahku. 1896. aastal avas ta Viljandis oma raamatu- ja kirjutustarvete äri, trükikoja ja laenuraamatukoguDigar Päewaleht, nr. 181, 8 juuli 1939 - Ado Tõllasepp 70-aastane (lk 8). 

1896. aastal kutsuti ta Viljandis avatud Postimehe abitalituse juhatajaks. 1905. aasta lõpul asutas ta ajalehe Rahvaleht, mille toimetajateks kutsus põllutööinstruktor Ado Johansoni ja kaubandusteadlase Hermann Namsingu. Rahvaleht hakkas pärast 1909. aastal Sakalaga ühinemist ilmuma edasi Sakala nime all. 1906-1907 andis ta välja ajalehte Lõbus ajaviide ja 1908. aastal huumoriajakirja Mulk. 

1918. aastal müüs oma trükikoja Johan Nurmbergile ja läks elama Tallinna. Ta oli üks 1920. aastal Viljandis loodud likööri- ja veinitehaste Alko asutajaid.

Ta kirjastas kooli- ja muid raamatuid.

Ta oli Viljandi linavabriku ja OÜ Radixi asutaja ja juhatuseliige.

Viited

Kategooria:Eesti ühiskonnategelased
Kategooria:Sündinud 1869
Kategooria:Surnud 1943